STED+SANS

Højboskolen i Hørning

Tekster af 7.A

HVAD NU HVIS

Hvis man lærte noget fornuftigt i skolen, så ville alt være kaos.

Hvis Hørning var en ø, så ville vi kende hinanden.

Hvis dyr kunne tale, så ville man ikke kunne sove om natten.

Hvis alle træerne i Hørning forsvandt, så ville toget køre af sporet.

Hvis alle var seje som mig, så ville man kunne trække en ko uden problemer.

Hvis alle mennesker i Hørning smilede, så ville Aarhus være lille.

Hvis Hørning var i Tyskland, så ville vi have et problem.

Hvis der ingen fodboldbaner var, så ville jeg sidde på toilettet hele dagen.

Hvis man kunne skrive med et viskelæder, så ville det være ufatteligt kedeligt.

Hvis der ikke var mennesker i Hørning, så ville jeg blive godt mæt.

Hvis man hoppede på hovedet, så ville giraffer være små.

Hvis en ko kunne synge, så ville alle være glade.

Hvis min mor havde været superhelt, så ville det være unødvendigt at bruge en saks.

Hvis folk kunne se ind i andre mennesker, så ville jeg være mega smuk.

Hvis kvinder var stærkere end mænd, så ville man få stød.

Hvis der ikke var en Fakta i Hørning, så ville jeg ikke være så trist.

Hvis Hørning var større end København, så ville alt være billigt i Netto.

Hvis stolen kunne løbe, så ville regnen falde på en anden måde, helt sikkert.

Hvis Adslev var en storby, så ville vand være stift.

Hvis Hørningbeboerne blev til køer, så ville vi løbe tør for hjernekraft.

Hvis dyr kunne tale, så ville dansk blive sjovt.

Hvis man ikke havde nogle venner i Hørning, så ville alle grine og gå med stok.

Hvis der ikke var hunde, så ville alle hunde i verden gø.

Hvis man ikke kunne lave noget aktivt i Hørning, så ville alle være frelste.

Hvis vi ingen kendte i Hørning, så ville alle rejse langvejs fra for at se det.

Hvis køer havde vinger, så ville alt i verden stinke.

Hvis mennesket havde overnaturlige kræfter, så ville alle mennesker fare vild.

Hvis Hørning var fuld af fluer, så ville bageren gå til Jeksen.

Hvis hallen blev til en svømmehal, så ville Bente fra kommunen danse regnvejrsdans.

Hvis katte var klogere end mennesker, så ville alle bøger brænde.

Hvis toget ikke stoppede i Hørning, så ville uret gå i stå.

Hvis der nu ikke fandtes sko, så ville jeg gå en tur.

Hvis jeg var høj, så ville bladene falde af træerne.

Hvis Hørning var Danmarks hovedstad, så ville jeg flytte væk.

Hvis der ingen børn var, så ville Jorden gå under.

\*

HØRNING

I Hørning hopper geden til månen.

I Hørning skriger ungerne »vi vil ha’ mad!«

I Hørning læser giraffen poesi.

I Hørning er alle trætte om dagen.

I Hørning må alle snakke højt.

I Hørning synger spøgelset i badet.

Maria

\*

KVINDEN PÅ DAMPSKIBET

Jeg drømte om en kvinde med kaktusser som hænder. Hun var på et dampskib, hvor hun sad i et mørkt rum. Hun rejste sig og gik hen til en pumpeventil. Hun prøvede at dreje på den, men hendes kaktushænder forhindrede det. Hun åbnede munden og skreg, imens nullermænd strømmede ud ad munden på hende.

Phillip

\*

HØRNING

I Hørning renser man beskidte sko.

I Hørning napper man hinandens idéer.

I Hørning plyndrer man sidemandens blyanter.

I Hørning flyver ideerne væk.

I Hørning dræber man altid hinandens gode side.

I Hørning røver vi hinandens bedste varer.

Alex

\*

DRØMMEN

Jeg drømte, at termokander kunne gå.

Jeg drømte, at vinglas kunne flyve.

At duer kunne tale.

At grantræer kunne hviske.

Og at der aldrig var solskin.

Kun mørke.

Men alligevel gik vi alle rundt og smilede og sagde:

Gud hvor er det en skøn dag i dag.

Mathilde

\*

ADSLEV

I Adslev kan man flyve, så alle går og kigger.

I Adslev gror al ting, så man føler sig helt lille.

I Adslev brokker fuglene sig over, at man ikke stiller mad ud til dem.

I Adslev jager man sit eget kød.

I Adslev skyder man efter hinandens æbletræer.

I Adslev elsker alle hinanden rigtig meget.

Jonas

\*

BEDSTEFAR

Min morfar er stolt som en løve

Min morfar er sød som slik

Min morfar er én der spiller meget

Min morfar er glad for læder

Min morfar er god til at lave mad

Men min mormor er bare bedre

Jannik

\*

HØRNING

I Hørning spiller alle drenge computer.

I Hørning taler man arabisk.

I Hørning maler man kaniner der er blå.

I Hørning må man kaste med kyllinger.

I Hørning er der stille.

I Hørning danser man på bordene.

Kamilla

\*

SKOVSNEGLEN

Jeg drømte om en skovsnegl. Skovsneglen boede i en skovhytte med en flaskedør og en franskbrødsskorsten.

Jeg drømte, at skovsneglen kiggede på mig med sin fuglekikkert og en chokoladeroulade.

Magnus

\*

HØRNING

I Hørning må man ikke leje cykler, før man er 18.

I Hørning kører man ikke i bil som barn.

I Hørning spiser man ikke hunde som i Kina.

I Hørning er der mange huse, som kan flytte sig.

I Hørning svømmer damerne efter penge.

I Hørning skider man altid indenfor.

Thomas

\*

FUT I FEJEMØGET

Det er blevet forår, så der er kommet gang i tingene. Goliatfrøerne kommer frem fra hiet og møver sig klumpet igennem alt, og så er der de ivrige amerikanske forskere, som stadig forgæves prøver at modbevise kvantemekanikken. Universitetshospitalet arbejder på højtryk for at få alle de forårsberamte cyklister opererede for bilsammenstød. Cellemembranen arbejder på højtryk for at få alle vitaminer med i det gode vejr. Alle dyr er i gang med at forblænde sig, fordi det er forår, og det er nu eller aldrig.

Jonas

\*

ADSLEV

I Adslev er A’et et K og C’et et L.

I Adslev må man køre 117 på literen.

I Adslev fanger man fangstfangeren før fredag.

I Adslev pakker man pakkemandens bil.

I Adslev skyder man kragerne, før de vender.

I Adslev fisker man sild i skorstenene.

Mogens

\*

EVENTYRLAND

Jeg drømte om et eventyrland

Min far var en pirat

Min mor var en havfrue

De var bedste fjender

De var begge ude efter én ting

Solsikken

Jeg var solsikken

Men en hattemager fandt mig

Han kunne bruge mig i en hat

Jeg vågnede

Mathilde D.

\*

HØRNING

I Hørning går man mange ture.

I Hørning bader man i søerne.

I Hørning spiser man kinesere.

I Hørning spiller man ikke badminton.

I Hørning er der smukt.

I Hørning må man ingenting.

Jonas

\*

CIRKUSESKIMO

Jeg drømte i nat, at jeg var i cirkus, hvor jeg så en eskimo, der lignede en citrus i hovedet. Han dansede rundt på en line med et stort og fyldigt lyserødt tylskørt. Han hoppede og sprang til noderne, så alle gæsterne var målløse. De tabte næsten deres mund.

Anne Sofie

\*

HØRNING

I Hørning er der flinke mennesker.

I Hørning må man godt danse lidt på torvet.

I Hørning spjætter man nogle gange.

I Hørning smiler folk til hinanden.

I Hørning hikker man efter sodavand.

I Hørning kigger man efter hinanden, når man går på gaden.

Sara

\*

KLANG

Jeg lever med klang i ørerne.

Klangen der mærkes som ultrabløde sten

i et klimaanlæg. Det vil være guddommeligt

som en cykel i stillestående position.

Som at hælde flydende kugler

i en pengemaskine. Sådan er det at have

klang i ørerne.

Alex